ŽILINA. "Najskôr okolo železničnej trate prechádzal 56-ročný muž, ktorého najmenej piati mladíci vo veku 14 až 18 rokov obkľúčili a prepadli. Pri útoku muža kopali, udierali do oblasti tváre a pýtali peniaze. Počas útoku sa napadnutému mužovi pokúsili prehľadávať vrecká. Mužovi sa podarilo vytrhnúť a utiecť," povedala krajská policajná hovorkyňa Jana Balogová.
Keď muž utekal, mladíci po ňom hádzali kamene, ktorými ho zranili.
"Asi o 15 minút neskôr okolo železničnej trate, zhruba v tých istých miestach, prechádzal ďalší 47-ročný muž. Patria mladíkov postupovala rovnako. Obkľúčili a napadli aj tohto muža. Z pliec sa mu snažili strhnúť ruksak. Tentokrát mladíci narazili na aktívny odpor muža, ktorý si svoj majetok uchránil," povedala.
Mladí muži sa rozutekali, no znova po mužovi hádzali kamene. Jedeným ho trafili do rebier.
Piatich mladíkov polícia obvinila zo zločinu lúpeže, za ktorý im hrozí väzenie na tri až osem rokov.